**ΔΕΛΤΙΟ ΤΥΠΟΥ**

Κόρινθος, 13/01/2021

To Επιμελητήριο Κορινθίας, στο πλαίσιο του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία 2014 - 2020», υλοποιεί την πράξη: ***«Κατάρτιση και Πιστοποίηση Γνώσεων και Δεξιοτήτων Εργαζομένων στον Ιδιωτικό Τομέα της Εφοδιαστικής Αλυσίδας»*** με κωδικό ΟΠΣ 5003110.

Αντικείμενο της Πράξης είναι η παροχή υπηρεσιών επαγγελματικής κατάρτισης και **πιστοποίησης επαγγελματικών προσόντων και δεξιοτήτων** (βάσει του διεθνούς προτύπου ISO/IEC 17024) σε εργαζόμενους του Ιδιωτικού τομέα της Οικονομίας ανεξαρτήτως του κλάδου ή της επιχείρησης που απασχολούνται, και καλύπτει το σύνολο της γεωγραφικής περιφέρειας της χώρας.

Το έργο εντάσσεται στο πλαίσιο των στόχων για την αύξηση της παραγωγικότητας και της αποτελεσματικότητας του ανθρώπινου δυναμικού στην Ελλάδα που έχουν τεθεί προς επίτευξη από το Εταιρικό Σύμφωνο για το Πλαίσιο Ανάπτυξης (ΕΣΠΑ) 2014-2020, και υλοποιείται στο πλαίσιο του ΕΠ “Ανταγωνιστικότητα, Επιχειρηματικότητα και Καινοτομία 2014-2020”, στον Άξονα Προτεραιότητας 02 “Προσαρμογή εργαζομένων, επιχειρήσεων και επιχειρηματικού περιβάλλοντος στις νέες αναπτυξιακές απαιτήσεις”.

Η Πράξη στοχεύει στην **υλοποίηση** **Προγραμμάτων Κατάρτισης**(συνολικής **διάρκειας 80 ωρών**) σε επιλεγμένες ειδικότητες και την **Πιστοποίηση** των αποκτηθέντων δεξιοτήτων από διαπιστευμένους φορείς πιστοποίησης, για την ανάπτυξη νέων δεξιοτήτων και απόκτηση γνώσεων σε **1.250 εργαζόμενους**, ανεξαρτήτως κλάδου και επιχείρησης που απασχολούνται, σε όλες τις Περιφέρειες της χώρας.

Οι επιλεγμένες ειδικότητες αφορούν τον κλάδο Μεταφορών & Εφοδιαστικής Αλυσίδας – Logistics, ο οποίος αποτελεί έναν από τους 9 στρατηγικούς τομείς προτεραιότητας της χώρας. Η υλοποίηση του έργου περιλαμβάνει Πρόγραμμα Κατάρτισης και Πιστοποίηση επαγγελματικών γνώσεων και δεξιοτήτων. Το **Εκπαιδευτικό Επίδομα** για κάθε ώρα κατάρτισης (θεωρίας και πρακτικής) ανέρχεται στο ποσό των **€5,00/ώρα**, συμπεριλαμβανομένων των κρατήσεων.

**Τα αντικείμενα κατάρτισης περιλαμβάνουν:**

* **Στέλεχος Διαχείρισης Εφοδιαστικής Αλυσίδας**
* **Στέλεχος Διαχείρισης Αποθήκης**
* **Χειριστής Ανυψωτικών Μηχανημάτων**
* **Πωλητής Λιανικής**
* **Merchandisers**

**Δικαίωμα συμμετοχής στη Πράξη έχουν οι εργαζόμενοι του Ιδιωτικού τομέα** της οικονομίας, ανεξαρτήτως του κλάδου ή της επιχείρησης που απασχολούνται και οι οποίοι πρέπει να πληρούν τις παρακάτω προϋποθέσεις:

1. Να είναι εργαζόμενοι των επιχειρήσεων του Ιδιωτικού Τομέα της Οικονομίας με σχέση εξαρτημένης εργασίας.
2. Να είναι απόφοιτοι τουλάχιστον υποχρεωτικής εκπαίδευσης.

*\* Διευκρινίζεται ότι στους εν δυνάμει συμμετέχοντες συμπεριλαμβάνονται και οι εργαζόμενοι με εποχική απασχόληση ακόμα και αν λαμβάνουν ειδικό εποχικό επίδομα. Επιπλέον, αποκλείονται όσοι είναι αυτοαπασχολούμενοι οποιασδήποτε μορφής, άνεργοι ή/και λαμβάνουν επίδομα τακτικής ανεργίας από τον ΟΑΕΔ.*

Κάθε ενδιαφερόμενος μπορεί να υποβάλλει την Αίτηση του  **έως την Δευτέρα 18/1/2021, ώρα 23:59:59**.

Για την υποβολή αίτησης συμμετοχής πατήστε [εδώ](https://024.korinthiacc.gr/)

Για το πλήρες κείμενο της πρόσκλησης, πατήστε [εδώ](http://www.korinthiacc.gr/korinthosimages/5003110_PROSKLISIGIAOFELOUMENOUS_EFODIASTIKIALYSIDA_f_F28119.pdf)

Για τα Δικαιολογητικά Συμμετοχής, πατήστε [εδώ](http://www.korinthiacc.gr/korinthosimages/DIKAIOLOGITIKASYMMETOCHIS_v_kyklos_F26666.pdf)

**Ο φάκελος με τα απαιτούμενα δικαιολογητικά θα πρέπει να κατατεθεί ταχυδρομικά ή να αποσταλεί με email μέχρι και τις 25/01/2021 και ώρα 14:00.)**

Η μη εμπρόθεσμη υποβολή της ηλεκτρονικής αίτησης (μετά τις 18/01/2021), όπως και η μη παραλαβή των δικαιολογητικών (μέχρι και τις 25/01/2021 και ώρα 14:00), καθιστά τη σχετική αίτηση άκυρη.

Για πληροφορίες επικοινωνήστε email στην διεύθυνση [klimik@korinthiacc.gr](mailto:klimik@korinthiacc.gr) και στο τηλέφωνο 2741024464 (935)

**ΕΠΙΜΕΛΗΤΗΡΙΟ ΚΟΡΙΝΘΙΑΣ**

Ερμού 2, 20131, Κόρινθος / 27410-24464 (933)

[media@korinthiacc.gr](mailto:media@korinthiacc.gr) / www.korinthiacc.gr